Dipódidos

Os dipódidos (Dipodidae) son unha familia de roedores que viven no hemisferio norte, e son a única familia da superfamilia Dipodoidea. Esta familia inclúe unhas 50 especies distribuídas en 16 xéneros.Holden, M.E.; Musser, G.G. (2005). "Family Dipodidae". In Wilson, D.E.; Reeder, D.M. Mammal Species of the World: A Taxonomic and Geographic Reference (3rd ed.). Johns Hopkins University Press. pp. 871–893. ISBN 978-0-8018-8221-0. OCLC 62265494.
Entre as especies da familia están os xerbos, zapodinos (Zapodinae) e sicistas (Sicista). As diferentes especies poden vivir en praderías, desertos e bosques. Teñen a capacidade de andar a saltos (mediante saltos bípedes usando as patas de atrás), unha característica que está máis evolucionada nos xerbos do deserto.

 Características 

Os dipódidos son roedores de tamaño pequeno a medio, entre os 4 e os 26 cm de lonxitude, excluído o rabo. Todos están adaptados ao salto, aínda que en varios graos. Os xerbos teñen patas traseiras moi longas que, na maioría das especies, teñen grandes ósos metatarsais. Desprázanse choutando ou camiñando sobre as súas patas posteriores. Os zapodinos teñen longos pés, pero carecen das extremas adaptacións dos xerbos, polo que se moven gateando ou dando curtos pasos, en vez de a grandes saltos. Tanto os xerbos coma os zapodinos teñen longos rabos que lles axudan a equilibrarse. Os sicistas teñen rabos e pés curtos, pero tamén se moven choutando.

A maioría dos dipódidos son omnívoros, e as súas dietas consisten en sementes e insectos. Porén, algunhas especies de xerbos, como Allactaga sibirica, son case enteiramente insectívoros. Igual que outros roedores, teñen incisivos rilladores separados dos dentes trituradores da zona das fazulas por un espazo ou diastema. A fórmula dental dos dipódidos é .

Os xerbos e sicistas fan os seus niños en buratos escavados, que, no caso dos xerbos, poden ser complexos, con cámaras laterais para o almacenamento de comida. Ao contrario, os zapodinos poden utilizar buratos feitos por outras especies, pero non os escavan eles, e xeralmente fan os seus niños entre vexetación espesa. A maioría das especies hibernan polo menos durante a metade do ano, sobrevivindo das súas graxas, que acumulan nas semanas previas á hibernación. Os dipódidos paren camadas de entre dous e sete crías despois dun período de xestación de entre 17 e 42 días. Reprodúcense unha ou dúas veces ao ano, dependeno da especie.

 Clasificación 
miniatura|Sicista betulina, Sicistinae
Familia Dipodidae
 Subfamilia Sicistinae, sicistas
 Xénero Sicista
 Sicista armenica
 Sicista betulina
 Sicista caucasica
 Sicista caudata
 Sicista concolor
 Sicista kazbegica
 Sicista kluchorica
 Sicista napaea
 Sicista pseudonapaea
 Sicista severtzovi
 Sicista strandi
 Sicista subtilis
 Sicista tianshanica
 Subfamilia Zapodinae, ratos saltadores miniatura|Napaeozapus insignis, Zapodinae
 Xénero Eozapus
 Eozapus setchuanus
 Xénero Napaeozapus
 Napaeozapus insignis
 Xénero Zapus
 Zapus hudsonius
 Zapus princeps
 Zapus trinotatus
 Subfamilia Allactaginae
 Xénero Allactaga
 Subxénero Allactaga
 Allactaga elater
 Allactaga firouzi
 Allactaga hotsoni
 Allactaga major
 Allactaga severtzovi
 Allactaga vinogradovi
 Subxénero Orientallactaga
 Allactaga balikunica
 Allactaga bullata
 Allactaga sibirica
 Subxénero Paralactaga
 Allactaga euphratica
 Allactaga williamsi
 Subxénero Scarturus
 Allactaga tetradactyla
 incertae sedis
 Allactaga toussi
 Xénero Allactodipus
 Allactodipus bobrinskii
 Xénero Pygeretmus
 Pygeretmus platyurus
 Pygeretmus pumilio
 Pygeretmus shitkovi
 Subfamilia Cardiocraniinae miniatura|dereita|Xerbo de orellas grandes (Euchoreutes naso) dos desertos de Mongolia e a China.
 Xénero Cardiocranius
 Cardiocranius paradoxus
 Xénero Salpingotulus
 Salpingotulus michaelis
 Xénero Salpingotus
 Subxénero Anguistodontus
 Salpingotus crassicauda
 Subxénero Prosalpingotus
 Salpingotus heptneri
 Salpingotus pallidus
 Salpingotus thomasi
 Subxénero Salpingotus
 Salpingotus kozlovi
 Subfamilia Dipodinae
 Tribo Dipodini
 Xénero Dipus
 Dipus sagitta
 Xénero Eremodipus
 Eremodipus lichtensteini
 Xénero Jaculus
 Jaculus blanfordi
 Jaculus jaculus
 Jaculus orientalis
 Xénero Stylodipus, xerbos de tres dedos
 Stylodipus andrewsi
 Stylodipus sungorus
 Stylodipus telum
 Tribo Paradipodini
 Xénero Paradipus
 Paradipus ctenodactylus
 Subfamilia Euchoreutinae
 Xénero Euchoreutes, xerbos de orellas longas
 Euchoreutes naso

 Notas 

 Véxase tamén 
 Ligazóns externas 



Categoría:Roedores